stanford-oval/wikipedia huggingface dataset:
Baulapuut
Lajeja

Mimusops balata
Mimusops caffra – dyynibaulapuu
Mimusops comorensis
Mimusops coriacea
Mimusops dodensis
Mimusops elengi – intianbaulapuu
Mimusops giorgii
Mimusops obtusifolia
Mimusops penduliflora
Mimusops riparia
Mimusops sechellarum
Mimusops zeycheri
Aiheesta muualla

Suomen Lajitietokeskus: Baulapuut – Mimusops
Integrated Taxonomic Information System (ITIS): Mimusops (englanniksi)
Global Biodiversity Information Facility (GBIF): Mimusops (englanniksi)
Fépin

| Fépin |
| --- | --- |
 Pato
 vaakuna
 Fépin
 Koordinaatit: 50°01′13″N, 4°43′47″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  5,8 km²
Väkiluku (2019):  268 
 – Väestötiheys:  46 as./km²
Kunnan numero:  08166
Infobox OKVirheellinen NIMI-arvo: 
Fépin on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 42 kilometriä Charleville-Mézièresin kaupungista pohjoiseen, ja rajoittuu Belgian rajaan.
Notre-Damen kirkko
Kylässä sijaitsee pieni Notre-Damen kirkko. Sen moniväriset puupatsaat ovat peräisin 1800-luvun ensimmäiseltä puoliskolta. Kirkon vanhin teos on 1500-luvulta. Kunta on nimetty Kaarle Suuren isän Pipin Pienen mukaan. Hän pysähtyi kylässä ollessaan matkalla Liègestä Soissonsiin.
Aiheesta muualla

Kuvia tai muita tiedostoja aiheesta Fépin Wikimedia Commonsissa
Férma

| Férma Φέρμα |
| --- | --- |
 Férman kylä.
 Férma
 Koordinaatit: 35°1′5″N, 25°51′8″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ierápetra
Hallinto:  
 – Asutustyyppi:  kylä
 – Kallikrates-koodi:  7202010205
Väkiluku (2011):  532
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Férma (kreik. Φέρμα) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Férma on osa Ágios Ioánniksen kyläyhdyskuntaa. Kylän väkiluku on 532 (vuonna 2011).
Férman Livádin rantaa.
Férman kylä sijaitsee Kreetan etelärannikolla eli Libyanmeren rannalla noin kymmenen kilometriä itään Ierápetran kaupungista, noin 45 kilometriä kaakkoon Ágios Nikólaoksesta ja neljä kilometriä etelään Ágios Ioánniksen kylästä. Kylän lähellä sijaitsevat Livádin, Pigádin ja Giorgákisin rannat.
Aiheesta muualla

Kuvia tai muita tiedostoja aiheesta Férma Wikimedia Commonsissa
Barbareskivaltiot

Ranskalainen laiva barbareskivaltioiden merirosvojen hyökkäyksen kohteena. Aert Anthoniszin (1579-1620) maalaus.
Barbareskivaltiot (engl. Barbary) on Pohjois-Afrikan rannikon valtioiden (Algerian, Marokon, Tunisian ja Tripolitanian, nykyisen Libyan) vanha nimitys, joka viittaa erityisesti näiden maiden historialliseen menneisyyteen merirosvovaltioina. Sikäläiset merirosvot tunnettiin nimellä barbareskit. Samoista maista on käytetty myös nimeä Berberia, mikä viittaa berbereihin.
Barbareskivaltiot tulivat kuuluisiksi merirosvouksesta, jonka vuoksi useimpien Euroopan valtioiden oli turvatakseen laivansa maksettava niille veroa. Ranskan vallattua Algerian 1830 loppui merirosvous, viimeksi Marokossa.
Barbareskivaltioiden harjoittama tuottoisa merirosvous alkoi 1400-luvulla. Nimitys lienee sekoitus alueella asuneen berberiheimon nimestä ja sanasta barbaari. Merirosvoilu alkoi Espanjasta karkotettujen maurien ryhtyessä häiritsemään voittajiensa meriyhteyksiä. Samalla barbareskivaltiot kävivät Turkin herruuden alaisina pyhää sotaa islamin puolesta kristittyjä vastaan. Merirosvojen toiminta oli voimakkaimmillaan 1600-luvulla, jolloin he muodostivat alituisen uhan Välimeren satamakaupungeille ulottaen ryöstöretkensä aina Irlantiin ja jopa Islantiin saakka. Gibraltarin itäpuolelle uskaltautuneet eurooppalaiset kauppa-alukset menettivät lastinsa merirosvolaivastoille, ja vangitut merimiehet myytiin orjiksi tai vapautettiin korkeita lunnaita vastaan.
Kauppavaihto Välimeren maiden kanssa järjestettiin siten, että useimmat Euroopan valtiot suorittivat barbareskivaltioille vuosittain tietyn maksun saadakseen oikeuden vapaaseen purjehdukseen. Useista merirosvoja vastaan lähetetyistä rangaistusretkikunnista huolimatta kaappaustoiminta jatkui 1800-luvulle saakka. Vasta amerikkalainen kommodori Decatur sekä lordi Exmouthin johtama brittiläis-hollantilainen laivasto saivat barbareskivaltiot 1815–16 luopumaan elinkeinostaan. Ranskan suorittama Algerian valloitus 1830 merkitsi merirosvojen toiminnan loppumista kokonaan. Marokko vaati vuosittaisia maksujaan edelleenkin, kunnes Tanska ja Ruotsi viimeisinä maina lopettivat maksunsa vuonna 1845.
Fromia

| Fromia |
| --- | --- |
 Fromia ghardaqana
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Piikkinahkaiset Echinodermata
Luokka::  Meritähdet Asteroidea
Lahko::  Valvatida
Heimo::  Ophidiasteridae
Suku::  Fromia  Gray, 1840
Katso myös
   Fromia Commonsissa 
Infobox OKNimi-testi OK: 
Fromia on meritähtisuku. Siihen kuuluu ainakin 26 lajia.
Fromiat syövät eloperäistä lietettä ja levien ja bakteerien muodostamaa massaa kivien pinnasta.
Viittä lajia pidetään riutta-akvaarioissa. Menestyäkseen ne tarvitsevat paljon kypsynyttä elävää kiveä, vähintään 400 litran allasta suositellaan. Ne ovat hyvin herkkiä pienillekin veden laadun heittelyille, ja kaikki muutokset on syytä tehdä hitaasti.
Big Gun

| ”Big Gun” AC/DC |
| --- | --- | --- |

Singlen tiedot
 Albumilta: Last Action Hero -soundtrack
 B-puoli: ”Back in Black (live)”
 Äänitetty : 1993
 Julkaistu: 25. kesäkuuta 1993
 Formaatti: CDS, 7" vinyyli
 Tekijä(t): Angus Young Malcolm Young
 Tuottaja(t): Rick Rubin
 Tyylilaji: hard rock
 Kesto: 04.24
 Levy-yhtiö: ATCO
AC/DC:n muut singlet
| ”Dirty Deeds Done Dirt Cheap (live)” 1992 | ”Big Gun” 1993 | ”Hard as a Rock” 1995 |
Big Gun on australialaisen hard rock -yhtye AC/DC:n vuonna 1993 julkaisema single, josta on tehty myös musiikkivideo. Kappaleen tuotti Rick Rubin, joka myös tuotti pari vuotta myöhemmin AC/DC:n albumin Ballbreaker.
Kappale on tehty Last Action Hero -elokuvan soundtrackille. Elokuvan pääosassa oleva Arnold Schwarzenegger esiintyy myös kappaleen musiikkivideolla.
Kappaleen musiikkivideon on ohjannut David Mallet ja se on verrattain samanlainen kuin Guns N’ Roses-yhtyeen musiikkivideo ”You Could Be Mine”, joka liittyi Schwarzeneggerin toiseen elokuvaan Terminator 2 – Tuomion päivä. Molemmissa musiikkivideoissa Schwarzenegger kulkee yleisön joukossa yhtyeen soittaessa kappaletta.
Fushimi (1906)

| Fushimi / 伏見 |
| --- | --- |
 Fushimi

Aluksen vaiheet
Rakentaja:  Yarrow
Kölinlasku:  22. maaliskuuta 1903
Laskettu vesille:  5. elokuuta 1906
Palveluskäyttöön:  1. lokakuuta 1906
Poistui palveluskäytöstä:  1. maaliskuuta 1935
Tekniset tiedot
Uppouma:  180 t (normaali)
Pituus:  48,7 m
Leveys:  7,4 m
Syväys:  0,7 m
Koneteho:  900 ihp
Nopeus:  14 solmua
Miehistöä:  45
Aseistus
Aseistus:  2 × 57 mm/40 tykkiä 3 × konekivääriä
Fushimi (jap. 伏見) oli keisarillisen Japanin laivaston 1906 valmistunut tykkivene.
Valmistus

Alus tilattiin osana vuoden 1903 hankintoja Yarrow'lta, missä köli laskettiin 22. maaliskuuta 1903. Alus laskettiin vesille 5. elokuuta 1906 ja valmistui 1. lokakuuta.
Palvelus

Alus luokiteltiin 30. toukokuuta 1931 toisen luokan tykkiveneestä tykkiveneeksi. Se poistettiin alusluettelosta 1. maaliskuuta 1935.
Berney Armsin rautatieasema

Berney Armsin rautatieasema on rautatieasema Berney Armsin asutuskeskuksessa Reedhamin kylässä Norfolkissa, Englannissa. Se on Wherry Linesin varrella, ja sinne liikennöi Greater Anglia. Keskellä Halvergaten suoaluetta sijaitseva Berney Arms on yksi Englannin syrjäisimmistä rautatieasemista. Asemalle johtaa vain vaelluspolku; lähimmälle tielle matkaa on viisi kilometriä. Aseman ympäristössä ei ole lainkaan taloja, ja lähiseudullakin on ainoastaan tuulimylly, maatila ja pubi.
Asemalla on yksi laituri, jolle ei mahdu edes kahta junanvaunua, ja pieni puinen katos. Berney Armsin asemaa käytti hieman alle tuhat matkustajaa kaudella 2017–2018.
Historia

Berney Armsin asema avattiin 1. toukokuuta 1844. Syrjäinen asema rakennettiin, koska alueen maat omistanut Thomas Trench Berney suostui myymään maata rautatien rakentamista varten vain, jos rautatieyhtiö avaisi aseman hänen mailleen. Aseman lähelle rakennettiin myös muutama mökki, joista yhdessä toimi lipunmyynti. Alusta lähtien aseman käyttö oli vähäistä, ja jo kymmenen vuoden sisään rautatieyhtiö ilmoitti, etteivät junat enää pysähdy siellä. Berney protestoi päätöstä, sillä se rikkoi hänestä sopimusta. Rautatieyhtiö sanoi, että heillä oli velvollisuus ainoastaan rakentaa asema, ei liikennöidä sinne. Lopulta riidassa päädyttiin kompromissiin, jossa asemalla pysähtyi yksi juna kumpaankin suuntaan maanantaisin, keskiviikkoisin ja lauantaisin.
Sittemmin junat ovat alkaneet taas pysähtyä asemalla päivittäin, joskin kesäsunnuntaita lukuun ottamatta junia pysähtyy siellä vain muutama vuorokaudessa.
Junalla tehtävän pubikierroksen 64 osanottajaa nousemassa junaan Berney Armsissa.
Black Metal (Venomin albumi)

| Black Metal Venom |
| --- | --- | --- |

Studioalbumin tiedot
 Äänitetty : 1982
 Julkaistu: 1982
 Tuottaja(t): Keith Nicol & Venom
 Tyylilaji: black metal NWOBHM thrash metal
 Kesto: 47.49
 Levy-yhtiö: Neat Records
Venomin muut julkaisut
| Welcome to Hell 1981 | Black Metal 1982 | At War with Satan 1983 |
Black Metal on Venom-yhtyeen toinen albumi, joka julkaistiin vuonna 1982. Albumi on yksi tärkeimmistä black metal -genren edeltäjistä, albumi muun muassa antoi genrelle nimen. Levyn nimikkokappaleen voi kuulla pelissä Tony Hawk’s American Wasteland. Albumi on listattu kirjassa 1001 Albums You Must Hear Before You Die.
Levyn nimikappaletta ovat versioineet muun muassa Cradle of Filth, Hypocrisy ja Dimmu Borgir. Se on yksi kaikkien aikojen suosituimmista black metal -lainakappaleista.
Kappalelista

Ääninäyte albumin nimikappaleesta. Se on Venomin tunnetuimpia ja suosituimpia kappaleita.
Äänitiedostojen kuunteluohjeet
Alkuperäisen vinyylijulkaisun A-puoli oli nimetty Side Blackiksi ja B-puoli Side Metaliksi.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Black Metal" | 3.40 |  |  |  |  |  |  |  |
| 2. | "To Hell and Back" | 3.00 |  |  |  |  |  |  |  |
| 3. | "Buried Alive" | 4.16 |  |  |  |  |  |  |  |
| 4. | "Raise the Dead" | 2.45 |  |  |  |  |  |  |  |
| 5. | "Teachers' Pet" | 4.41 |  |  |  |  |  |  |  |
| 6. | "Leave Me in Hell" | 3.33 |  |  |  |  |  |  |  |
| 7. | "Sacrifice" | 4.27 |  |  |  |  |  |  |  |
| 8. | "Heavens' on Fire" | 3.40 |  |  |  |  |  |  |  |
| 9. | "Countess Bathory" | 3.44 |  |  |  |  |  |  |  |
| 10. | "Don't Burn the Witch" | 3.20 |  |  |  |  |  |  |  |
| 11. | "At War with Satan" (preview) | 2.14 |  |  |  |  |  |  |  |
| Vuoden 2002 uudelleenjulkaisu |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Black Metal" | 3.40 |  |  |  |  |  |  |  |
| 2. | "To Hell and Back" | 3.00 |  |  |  |  |  |  |  |
| 3. | "Buried Alive" | 4.16 |  |  |  |  |  |  |  |
| 4. | "Raise the Dead" | 2.45 |  |  |  |  |  |  |  |
| 5. | "Teachers' Pet" | 4.41 |  |  |  |  |  |  |  |
| 6. | "Leave Me in Hell" | 3.33 |  |  |  |  |  |  |  |
| 7. | "Sacrifice" | 4.27 |  |  |  |  |  |  |  |
| 8. | "Heavens' on Fire" | 3.40 |  |  |  |  |  |  |  |
| 9. | "Countess Bathory" | 3.44 |  |  |  |  |  |  |  |
| 10. | "Don't Burn the Witch" | 3.20 |  |  |  |  |  |  |  |
| 11. | "At War With Satan" (Introduction) | 2.14 |  |  |  |  |  |  |  |
| 12. | "Bursting Out (60 Min+ version)" | 2.58 |  |  |  |  |  |  |  |
| 13. | "Black Metal (Radio 1 session)" | 3.08 |  |  |  |  |  |  |  |
| 14. | "Nightmare (Radio 1 session)" | 3.27 |  |  |  |  |  |  |  |
| 15. | "Too Loud for the Crowd (Radio 1 session)" | 2.09 |  |  |  |  |  |  |  |
| 16. | "Bloodlust (Radio 1 session)" | 2.44 |  |  |  |  |  |  |  |
| 17. | "Die Hard (12" version)" | 3.06 |  |  |  |  |  |  |  |
| 18. | "Acid Queen (12" version)" | 2.31 |  |  |  |  |  |  |  |
| 19. | "Bursting Out (12" version)" | 2.59 |  |  |  |  |  |  |  |
| 20. | "Hounds of Hell (Outtake)" | 3.20 |  |  |  |  |  |  |  |
"Bloodlust" julkaistiin alun perin vain singlenä v. 1982. B - puolena oli "In Nomine Satanas"
Erikoisjulkaisut

Limited Edition Picture Disc (vinyyli)
Uusiojulkaisu kolmella bonus-kappaleella (vinyyli)
Kokoonpano

Cronos – basso, laulu
Mantas – kitara
Abaddon – rummut
Arvostelut

AllMusic:
Imperiumi (Janne Rintala): 8,5/10
Imperiumi (Serpent): 8/10
Aiheesta muualla

Vuorela, Mervi: 40 vuotta sitten ilmestyi levy, joka innoitti norjalaisia kirkon­polttajia ja muutti metalli­musiikin. Helsingin Sanomat, 26.10.2022.  Helsinki:  Sanoma. Artikkelin verkkoversio. Viitattu 27.10.2022.
Black Metal (Venomin albumi) Discogsissa. (englanniksi)
Albumi Black Metal (Venomin albumi) Encyclopaedia Metallum -sivustolla (englanniksi)
Venom
| --- | --- |
Studioalbumit:   Welcome to Hell  Black Metal  At War with Satan  Possessed  Calm Before the Storm  Prime Evil  Temples of Ice  The Waste Lands  Cast in Stone  Resurrection  Metal Black  Hell  Fallen Angels  From the Very Depths  Storm the Gates 
Livealbumit:   Official Bootleg  Eine Kleine Nachtmusik  Second Coming (Live at Dynamo 1996)  Bitten  Witching Hour  Live from the Hammersmith Odeon Theatre 
Kokoelmat:   From Hell to the Unknown...  The Singles 80–86  Acid Queen  In Memorium  The Book of Armageddon  Kissing the Beast  Leave Me in Hell  Skeletons in the Closet  Old, New, Borrowed and Blue  Black Reign  From Heaven to the Unknown  New Live & Rare  Buried Alive  The Collection  The Court of Death  The Venom Archive  Greatest Hits & More  Darkest Hour  Kissing the Beast  Lay Down Your Soul!  In League with Satan  Witching Hour – The Best of Venom  The Seven Gates of Hell – Singles 1980-1985  MMV  In Nomine Satanas – The Neat Anthology (40 Years in Sodom)  Sons of Satan: Rare and Unreleased 
EP:t:   Canadian Assault  American Assault  French Assault  Hell at Hammersmith – Alive in 85  Scandinavian Assault  Japanese Assault  German Assault  Tear Your Soul Apart  Venom ’96  100 Miles to Hell
Faith No More

| Faith No More |
| --- | --- |
 Faith No More esiintymässä Brixtonissa kesäkuussa 2009.
Tiedot
Toiminnassa:  1982–1998, 2009–
Tyylilaji:  alternative metal, alternative rock,  funk metal, experimental rock, easy listening, nu metal
Kotipaikka:  San Francisco, Kalifornia, Yhdysvallat
Laulukieli:  englanti
Jäsenet:  Roddy Bottum, koskettimet   Billy Gould, basso   Mike Bordin, rummut   Mike Patton, laulu (1988– )  Jon Hudson, kitara (1996– ) 
Entiset jäsenet:  Wade Worthington, koskettimet (1981)  Mike Morris, kitara, laulu (1981–1982)  Jim Martin, kitara (1983–1993)  Chuck Mosley, laulu (1984–1988)  Trey Spruance, kitara (1993–1995)  Dean Menta, kitara (1995–1996) 
Levy-yhtiö:  Slash Records   London Records   Reprise Records   Mordam Records  
Aiheesta muualla
www.fnm.com
Infobox OKNimi-testi OK: 
Faith No More on kalifornialainen rock-yhtye.
Yhtyeen musiikilla on vahvat juurensa alternative rockissa, vaikka innoitusta haettiin myös kantrimusiikista, rapmusiikista, latinorytmeistä ja funk rockista. 1990-luvun lopun nu metal on tyylillisesti paljon velkaa Faith No Morelle, esimerkkinä laulaja Mike Pattonin monialainen laulanta yhdistettynä kitaristi Jim Martinin heavy-riffeihin.
Yhtyeen tunnetuimpia kappeleita ovat "Epic", "Midlife Crisis", "Easy", "From Out Of Nowhere", "Digging the Grave" ja "Ashes to Ashes".
Historia > 1982–1989

Rumpali Mike Bordin, kosketinsoittaja Roddy Bottum ja basisti Billy Gould kokosivat Faith No Moren vuonna 1982, aiemman yhteisen yhtyeensä Faith No Manin hajottua. Vanhan yhtyeen kitaristi ei jatkanut, joten ryhmä löysi Jim Martinin soittamaan joukkoonsa. Muutaman epäonnistuneen laulajakokeilun (Courtney Love mukaan lukien) jälkeen yhtye löysi täystoimiseksi laulajakseen Chuck Mosley -nimisen nuorukaisen. Ensimmäinen albumi We Care A Lot julkaistiin 1985, ja seuraava levy Introduce Yourself kaksi vuotta myöhemmin. "We Care A Lot" -kappaleesta tuli pienehkö hitti Yhdysvalloissa. Vuonna 1988 yhtyeen ja laulaja Chuck Mosleyn välit kiristyivät Moselyn käyttäytymisen ja lauluvaikeuksien takia. Hänet erotettiin yhtyeestä ja vuonna 1989 tilalle otettiin Mr. Bungle-yhtyeessä laulanut Mike Patton.
Historia > 1989–1996

Seuraava levy, The Real Thing julkaistiin samana vuonna. Music Television-tyylisen kaupallisen tuotannon omaava levy ylsi suursuosioon ja levyltä löytyvät hittikappaleet "Epic" ja "Falling To Pieces". Faith No Moresta tuli suosittu yhtye ympäri maapalloa ja se kiersikin ahkerasti levyn tiimoilta. Vuonna 1991 julkaistiin Englannissa nauhoitettu Live At The Brixton Academy-livealbumi. Yhtyeen jäsenet eivät halunneet jatkaa kaupallisella musiikkilinjalla ja seuraava albumi Angel Dust (1992) osoittautuikin huomattavasti vaikeammaksi yleisölleen. Albumi meni kriitikkojen siunauksista huolimatta varsin pahasti suuren yleisön silmien ohi, vaikka single "Midlife Crisis" ja myöhemmin äänitetty The Commodores -laina "Easy" saivatkin melkoisesti soittoaikaa etenkin eurooppalaisilla radioasemilla. Angel Dust on kuitenkin yhtyeen eniten Yhdysvaltojen ulkopuolelle myyty albumi. Kitaristi Jim Martin ei ollut tyytyväinen uuteen linjaan ja hänen välinsä muihin yhtyeen jäseniin kiristyivät. Martin erosi yhtyeestä 1993.
Yhtye alkoi työstää seuraavaa albumia, jonka nimeksi tuli King For A Day... Fool For A Lifetime. Kitaristina levyllä toimi Mr. Bungle -yhtyeen kitaristi Trey Spruance. Hän ei kuitenkaan halunnut liittyä täysiaikaiseksi jäseneksi ja niinpä levyn ilmestymisen jälkeen vuonna 1995 kitaristiksi otettiin Dean Menta. Levyllä yhtye yhdisteli entistä rohkeammin eri tyylilajeja ja levy menestyi hyvin varsinkin Euroopassa, tunnetuimpana kappaleena "Digging the Grave". Menta erosi pian kiertueen jälkeen.
Historia > 1997–1998

Vuonna 1997 yhtye julkaisi itseironisesti nimetyn Album Of The Year -albumin. Levy sai hyvän vastaanoton ja oli sisällöltään edellisiä levyjä tasaisempi. Tunnetuimmiksi kappaleiksi levyltä nousivat radiossa tiuhaan soinut "Ashes To Ashes" sekä "Last Cup Of Sorrow". Kitaraa levyllä ja sitä seuranneella kiertueella soitti Jon Hudson. Tässä vaiheessa yhtyeen jäsenillä alkoi olla paljon sivuprojekteja, ja Faith No Morelle ei tuntunut löytyvän enää kaikilta täysipainoista panosta. Vuoden 1998 kiertueen jälkeen yhtye päätti yksimielisesti hajota ja jäsenet siirtyivät omiin projekteihinsa.
Historia > Faith No More lepää ja palaa

Viime vuosina Mike Pattonilla on ollut peräti kolmekin yhtyettä koolla yhtä aikaa: Mr. Bungle, Tomahawk ja Fantômas. Rumpali Mike Bordin on soittanut jo kymmenisen vuotta Ozzy Osbournen yhtyeessä, sekä vieraillut myös Korn -yhtyeessä. Basisti Billy Gould on toiminut tuottajana ja hänellä on oma levy-yhtiö. Hän on tuottanut muun muassa suomalaisen CMX:n Vainajala-albumin.
Faith No More lähti vuonna 2009 Euroopan-laajuiselle Reunion-kiertueelle, jonka aikana he vierailivat Helsingin Kaisaniemessä ja Turun Ruisrockissa kesällä 2009 sekä Joensuun Ilosaarirockissa kesällä 2010. Sitä ennen yhtye oli esiintynyt Suomessa ainakin 1990 Helsingin Lepakossa ja Kauhajoen Nummirockissa, 1992 Helsingin jäähallissa, 1993 Turun Ruisrockissa, 1995 Seinäjoen Provinssirockissa ja 1997 Helsingin Kulttuuritalossa.
Syyskuussa 2014 yhtye ilmoitti valmistelevansa uutta albumia, joka on tarkoitus julkaista huhtikuussa 2015.  Albumi Sol Invictus julkaistiin maailmanlaajuisesti 15. toukokuuta 2015. Yhtye vieraili sen myötä toistamiseen Provinssirockissa kesäkuussa 2015.
Marraskuussa 2017 yhtyeen alkuperäinen laulaja Chuck Mosley kuoli huumeiden käytön seurauksena.
Marraskuussa 2019 yhtye ilmoitti palaavansa Euroopan-kiertueelle kesällä 2020, mutta kiertue ei toteutunut maailmanlaajuisen koronaviruspandemian vuoksi. Suomessakin yhtyeen piti olla Helsingin Tuska-festivaalin yksi pääesiintyjistä.
Yhtyeen laulaja Mike Patton on kärsinyt mielenterveysongelmista, jonka johdosta esimerkiksi yhtyeen maailmanlaajuinen kiertue peruttiin syksyllä 2021. Samasta syystä myös heidän esiintymisensä Suomessa In The Park -festivaalilla Helsingin Kaisaniemen puistossa kesällä 2022 peruttiin.
Jäsenet > Nykyiset jäsenet

| Nimi | Instrumentti | Aika yhtyeessä | Albumit, joilla mukana |
| --- | --- | --- | --- |
| Roddy Bottum | koskettimet | 1981–1998, 2009– | kaikki |
| Billy Gould | basso | 1981–1998, 2009– | kaikki |
| Mike Bordin | rummut | 1981–1998, 2009– | kaikki |
| Mike Patton | laulu | 1988–1998, 2009– | The Real Thing, Angel Dust, King for a Day... Fool for a Lifetime, Album of the Year, "Sol Invictus" |
| Jon Hudson | kitara | 1996–1998, 2009– | Album of the Year, "Sol Invictus" |
Jäsenet > Entiset jäsenet

| Nimi | Instrumentti | Aika yhtyeessä | Albumit, joilla mukana |
| --- | --- | --- | --- |
| Wade Worthington | koskettimet | 1981 | single Quiet in Heaven/Song of Liberty |
| Mike Morris | kitara, laulu | 1981–1982 | single Quiet in Heaven/Song of Liberty |
| Jim Martin | kitara | 1983–1993 | We Care a Lot, Introduce Yourself, The Real Thing, Angel Dust |
| Chuck Mosley | laulu | 1984–1988 | We Care a Lot, Introduce Yourself |
| Trey Spruance | kitara | 1995 | King for a Day... Fool for a Lifetime |
| Dean Menta | kitara | 1995–1997 | King for a Day -albumin singlejen b-puolet |
| Courtney Love | laulu | 1983 |   |
| Joe Pye | laulu | 1983 |   |
| Paula Frazer | laulu | 1983 |   |
| Walter | laulu | 1983 |   |
| Mark Bowen | kitara | 1983 |   |
| Scott Colbertson | kitara | 1983 |   |
| Mark Stewart | kitara | 1983 |   |
| Desmond Trial | kitara | 1983 |   |
| Jake Crucifix | kitara | 1983 |   |
Diskografia > Albumit

We Care a Lot (1985)
Introduce Yourself (1987)
The Real Thing (1989) US: #11 Platinaa UK: #30 Hopeaa
Angel Dust (1992) US: #10 Kultaa UK: #2 Hopeaa
King for a Day... Fool for a Lifetime (1995) US: #31 UK: #5 Kultaa
Album of the Year (1997) US: #41 UK: #7
Sol Invictus (2015)
Diskografia > Livealbumit

Live at the Brixton Academy (1991)
Diskografia > Kokoelmat

Who Cares a Lot? (1998)
This Is It: The Best of Faith No More (2003)
Epic and Other Hits (2005)
The Platinum Collection (2006)
The Works (2008)
The Very Best Definitive Ultimate Greatest Hits Collection (2009)
MidLife Crisis: The Very Best of Faith No More (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Faith No Moren viralliset sivut
Faith No More Myspacessa (englanniksi)
Faith No More AllMusic-sivustolla
Faith No More Artist Direct -sivustolla (Arkistoitu – Internet Archive)
Faith No More MusicBrainz-sivustolla
Blue Cross Blue Shield Tower

| Blue Cross Blue Shield Tower |
| --- | --- |
 Rakennus kuvattuna syyskuussa 2022.
Tiedot
Sijainti:  Chicago, Yhdysvallat
Koordinaatit:  41°53′5.55″N, 87°37′11.66″W
Rakennettu:  2007–2010
Käyttötarkoitus:  toimisto
Tila:  valmis
Yritykset
Arkkitehti:  Goettsch Partners
Omistaja:  Health Care Service Corporation
Tekniset tiedot
Kerroksia:  54 + 3 maan alla
Korkeus
Antenni:  226,7 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Blue Cross Blue Shield Tower on Chicagossa Yhdysvalloissa sijaitseva 227 metriä korkea, 54-kerroksinen pilvenpiirtäjä. Tornin rakentaminen aloitettiin vuonna 2007, ja se valmistui kolme vuotta myöhemmin vuonna 2010. Rakennus on tarkoitettu toimistokäyttöön, ja sen suunnitteli arkkitehtitoimisto Goettsch Partners.
Fushimi

Fushimi voi tarkoittaa:
Maantiede

Fushimi-ku, Kioton kaupungin suuralue
Fushimi, Japanin entinen kaupunki Kioton prefektuurissa
Fushimi, alue Nagoyan kaupungissa Japanissa
Henkilöt

Fushimi (1265–1317), Japanin 92. keisari
Go-Fushimi (1288–1336), Japanin 93. keisari
Yūki Fushimi (s. ?), japanilainen jalkapalloilija